armvectores/hy_wikipedia_2023 huggingface dataset:
Կարապետ Խաչո

Կարապետ Խաչո (սեպտեմբերի 3, 1900(1900-09-03), Բաթման - հունվարի 15, 2005(2005-01-15)), հայազգի երաժիշտ և քրդական ավանդական երաժշտության կատարող։
Ծնվել է Բաթմանի մարզում, Օսմանյան կայսրության ժամանակաշրջանում։ Ծնողներին կորցրել է 1915 թ․-ի Հայոց Ցեղասպանության օրերին։ Եղբոր Աբրահամի և քրոջ Մանուշակի հետ ապաստանել է քրդաբնակ բնակավայրերում։ 15 տարի ծառայել է ֆրանսիական բանակում։ Ամուսնացել է Եվա Ազիզյանի հետ և բնակել է սիրիական Քամիշլի քաղաքում և զբաղվել քրդական երաժշտությամբ՝ քաջածանոթ լինելով Քրդերենին։ Ներգաղթել է Հայաստան 1946 թ․-ին և հաստատվել է Երևանում։ Երկար տարիներ թղթակցել է Երևանի ռադիոյի քրդական հաղորդումների բաժնին՝ երգելով քրդական երաժշտություն։ Մեծ համբավ է վայելել քուրդ ժողովրդի մոտ՝ երգելով հարյուրավոր երգեր, այդ թվում՝ "Ay lo mîro", "Adullê", "Çume Cizîre", "Xim ximê" and "Lê dayikê":


== Աշխատություններ ==
Mehmet Aktaş և Dengekî Zemanê Bere։ Karapêtê Xaço: Voice from the Past (Բելգիա։ Մեդիա TV, 2000).
Salihe Kevirbiri։ Bir Çığlığın Yüzyılı: Karapetê Xaço (Si Yayınları, Ստամբուլ, 2002).


== Ծանոթագրություններ ==
Վասիլ Տղա

Վասիլ Տղա, հայ իշխան Կամսարականների տոհմից։ 1112-1117 թվականներին կառավարել է Եփրատեսի կամ Քեսունի իշխանությունը։ Հաջորդել է հորը՝ Գող Վասիլին։ Սկիզբ է տվել Բյուզանդիայում գործող հայկական հայտնի Կոկկովասիլիիների տոհմին։
Բժշկարան (2850)

Անվան այլ կիրառումների համար տե՛ս՝ Բժշկարան (այլ կիրառումներ)Բժշկարան (2850), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2850 թվի տակ։ Ձեռագիրը գրվել է 18-րդ դարում Աբրահամ դպիր գրիչի կողմից:Գրված է թղթի վրա, որը ունի 33, 3x21, 5 չափս։ Ձեռագիրը կազմված է 179 թերթից։ Գրված է երկսյուն, միասյուն, նոտրգրով։ Կազմը` ստվարաթուղթ։ Հիշատակարաններ՝ գրչի՝ 140բ։


== Բովանդակություն ==
Ամիրդովլաթի Զօրութիւն դեղերոյն, Ուսումն բժշկութեան, Ախրապատին, Բառք բժշկականք։
Ապալխալիլի Մաղրուպեցւոյ Դեղագիրք ալքիմիականք։
Ծածկագիր այբուբեն։


== Ծանոթագրություններ ==
Ցխվեդիեթի

Ցխվեդիեթի (վրաց.՝ ცხვედიეთი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Դուշեթից հեռու է 60 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Բինիկուր

Բինիկուր (ֆր.՝ Bignicourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 63 մարդ, բնակչության խտությունը` 7.31 մարդ/կմ²։ Բնակավայրը զբաղեցնում է 8.62 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից 50 կմ հյուսիս, Շառլվիլ Մեզիեր քաղաքից 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 33-ը, իսկ ոչ ակտիվները` 10։ Ակտիվության ցուցանիշը կազմում է 76,7 %։ 33 աշխատունակ մարդկանցից աշխատել է 29 անձ (15 տղամարդ և 14 կին)։ Գործազուրկ են եղել 4 անձ (2 տղամարդ և 2 կին)։ 10 անաշխատունակներից 7-ը եղել են աշակերտներ կամ ուսանողներ, 3-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոդոնեցկի (այլ կիրառումներ)

Նովոդոնեցկի, կարող է վերաբերել՝

Նովոդոնեցկի - գյուղ Ռուսաստանի Ռոստովի մարզի Կաշարսկի շրջանում
Նովոդոնեցկի - գյուղ (խուտոր) Ռուսաստանի Դաշնության Ռոստովի մարզի Միլյուտինսկի շրջանում
Անձղանք

Անձղանք, գյուղ Արևմտյան Հայաստանում, Բիթլիսի վիլայեթի Սասունի գավառակում։
XX դարի սկզբին ուներ 10 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բալախաուրի

Բալախաուրի (վրաց.՝ ბალახაური), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 455 մարդ։


== Ծանոթագրություններ ==
Պրեմարիակո

Պրեմարիակո (իտալերեն՝ Premariacco), կոմունա Իտալիայի Հանրապետությունում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 4153 մարդ 2008 թվականի մարդահամարի տվյալների, բնակչության խտություն՝ 103 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝0432 729009
Էլեկտրոնային փոստ՝ protocollo@com-premariacco.regione.fvg.it
Պաշտոնական կայք՝ http://www.premariacco.net/ Archived 2012-06-14 at the Wayback Machine.


== Արտաքին հղումներ ==
http://www.premariacco.net/ Archived 2012-06-14 at the Wayback Machine.
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Կառլո Կաստելանի

Կառլո Կաստելանի (իտալերեն՝ Carlo Castellani, հունվարի 15, 1909(1909-01-15) կամ հունվարի 20, 1909(1909-01-20), Մոնտելուպո Ֆիորենտինո, Ֆլորենցիա, Տոսկանա, Իտալիա - օգոստոսի 11, 1944(1944-08-11) կամ օգոստոսի 14, 1944(1944-08-14), Մաութհաուզեն-Գուզեն համակենտրոնացման ճամբար) իտալացի ֆուտբոլիստ, հարձակվող, խփած գոլերի քանակով (61 Իտալիայի առաջնությունում) համարվում է «Էմպոլի» ակումբի ռեկորդակիր։ 


== Կենսագրություն ==
Ծնվել է 1909 թվականի հունվարի 15-ին Ֆլորենցիա գավառի Մոնտելուպո Ֆիորենտինո քաղաքում։ 1926 թվականին ընդգրկվել է «Էմպոլի» ակումբի կազմում և այնտեղ հանդես եկել մինչև 1930 թվականը։ Նրա առաջնախաղը տեղի է ունեցել «Ջենոայի» դեմ խաղում։ Նրա կարիերայի 65 գոլերից 61-ը Կառլոն խփել է «Էմպոլի» ակումբի կազմում։
«Էմպոլի» կազմում ելույթների առաջին շրջանում Կաստելանին անցկացրել է 77 հանդիպում և դարձել 49 գոլի հեղինակ։ Հետագայում՝ 193-1933 թվականներին, Կաստելանին խաղացել է «Լիվորնո» ակումբում 52 խաղում դարձել 3 գոլի հեղինակ։
1933 թվականին ֆուտբոլիստին գնել է «Վիարեջիո» ակումբը, որտեղից նա հեռացավ մեկ տարի անց։ «Վիարեջիո» ակումբում Կաստելանին անցկացնել է 13 խաղ և խփել մեկ գոլ։
Հետագայում Կաստելանին վերադարձել է «Էմպոլի» և այնտեղ հանդես եկել մինչև 1939 թվականը։ Նա 68 խաղում դարձել է 12 գոլի հեղինակ։
Իր խաղային կարիերան ավարտելուց հետո Կառլոն ընտանիքի հետ տեղափոխվեց Ֆիբիանա քաղաք, որտեղ ձեռք է բերել սղոցարան և զբաղվել մանր բիզնեսով։


== Մահ ==
1944 թվականի մարտի 4-ին Մոնտելուպոյի ապակու գործարանի աշխատակիցները զանգվածային գործադուլի են դուրս եկել գերմանական օկուպացիայի դեմ։ Դա եղել է առաջին ապստամբ շարժումը գերմանական օկուպացիայի դեմ։ Ի պատասխան բողոքի, կառավարությունը լայնածավալ գործողություն է կազմակերպել ամբողջ Տոսկանայում, որի նպատակն է եղել ձերբակալել դիմադրության անդամներին և յուրաքանչյուրին, որը կասկածվում էր բողոքներին մասնակցելու կամ իշխանությունների շահերի դեմ հրապարակավ հանդես գալու մեջ։ Կաստելանիի հայրը, որը եղել է սոցիալիստ, Բենիտո Մուսոլինիի և ֆաշիզմի կատաղի քննադատ, ապակու գործարանում գործադուլներից հետո հետապնդվել է գերմանական ուժերի կողմից։ Քանի որ նրա հայրն այդ ժամանակ հիվանդ է եղել, Կաստելանին կամավոր գնացել է իր հոր փոխարեն՝ հավատալով, որ նրան կուղարկեն մոտակա զորանոց, որտեղ նա կարող է բացատրություն տալ։ Սակայն Կաստելանիին տարան Ֆլորենցիայի երկաթուղային կայարան, որտեղից էլ՝ Մաուտհաուզեն համակենտրոնացման ճամբար։ Հետագայում Կառլո Կաստելանիին տեղափոխել են Գուսենի համակենտրոնացման ճամբար, որտեղ 1944 թվականի օգոստոսի 11-ին մահացել է դիզինտերիայից։ Ֆուտբոլիստի մարմինը դուրս է բերվել շենքից և նույն օրը թաղվել «Եղբայրական գերեզմանեղբայրական գերեզմանում»։
1965 թվականին Էմպոլին իր նորակառույց մարզադաշտն անվանել է նրա անունով՝ 	Կառլո Կաստելանի մարզադաշտ։


== Ծանոթագրություններ ==


== Արտաքին հղումներ ==
Carlo Castellani
Յոհան Լինգելբախ

Յոհան Լինգելբախ (գերմ.՝ Johann(es) Lingelbach, հոկտեմբերի 10, 1622(1622-10-10), Ֆրանկֆուրտ, Սրբազան Հռոմեական կայսրություն - 1674[…], Ամստերդամ, Հոլանդիա, Միացյալ պրովինցիաների հանրապետություն), հոլանդական ոսկեդարի գերմանացի նկարիչ։


== Կենսագրություն ==
Յոհան Լինգելբախը ծնվել է Ֆրանկֆուրտում, գերմանացի տեխնիկ Դավիթ Լինգելբախի ընտանիքում, ով 1634 թվականին կնոջ և երեխաների հետ հաստատվել է Ամստերդամում։ 1638 թվականին հայրը Ամստերդամի Ջորդաան շրջանում վարձել, հետագայում ստեղծվել է լաբիրինթոս, որը կահավորել է շարժվող մեքենաներ, երաժշտություն նվագող և աստվածաշնչյան կամ դիցաբանական տեսարաններ պատկերող սարքերով։ 1640-ական թվականների վերջում ճամփորդել է Ֆրանսիայում և Իտալիայում։ 1653 թվականին վերադարձել է Ամստերդամ և ամուսնացել։ 1662 թվականին ապրել է Պրինսենգրախտի մոտ՝ Reestraa-ում և դարձել Յուրգեն Օվենսի մտերիմ ընկերը։
Լինգելբախի աշխատանքներում նկատելի է Ֆիլիպս Վաուերմանի լանդշաֆտների ազդեցությունը։ Նրան հաճախ հրավիրել են նկարելու ֆիգուրներ և կենդանիներ այլ արվեստագետների լանդշաֆտային կտավներում, ինչպիսիք են հոլանդացի նկարիչներ Մեյնդերտ Հոբբեմաը, Յան վան դեր Հեյդենը։ Նրա ճարտարապետական ձևերի ուսումնասիրությունը ի հայտ է եկել՝ դիտարկելով բամբոչադա նկարիչների, Վիվիանո Կոդացիի, վոդուտա կտավները։
Յոհան Լինգելբախը մահացել է Ամստերդամում։


== Ընտրյալ գործեր ==
17-րդ դար, «Լողացող գնչուներ», կտավ յուղաներկ (Öffentliche Kunstsammlung, Բազել)
17-րդ դար, «Ծովային ճակատամարտ», կտավ յուղաներկ (մասնավոր հավաքածու)
1640 - «Թոթախաղ խաղացողները հռոմեական փողոցում», կտավ յուղաներկ (Լոնդոնի ազգային պատկերասրահ, Լոնդոն)
1640 - «Շառլատանը և այլք Հռոմի Պոպոլո հրապարակի ֆոնին», կտավ յուղաներկ (Թագավորական հավաքածու, Լոնդոն)
1650 - «Ճակատամարտ Մուլվիև կամրջի մոտ»
1650 - «Դարբինը», (մասնավոր հավաքածու)
1650 - «Ինքնադիմանկար ջութակով» (Ցյուրիխ)
1651 - «Հեծյալ ատամնաբույժը» (Ամստերդամի պետական թանգարան, Ամստերդամ)
1651 - «Պարող գյուղացիները», կտավ յուղաներկ (Նյու Յորքի Մետրոպոլիտեն թանգարան, Նյու Յորք)
1652 - «Տեսարան ճակատամարտից», կտավ յուղաներկ (Փոլ Գեթթի թանգարան, Լոս Անջելես)[1]
1653 - «Տեսարան հռոմեական շուկայից», կտավ յուղաներկ (Գեղեցիկ արվեստների թագավորական թանգարան, Բելգիա)
1660s - «Եղնիկի որս», կտավ յուղաներկ (Էրմիտաժ, Սանկտ Պետերբուրգ)
1660 - «Հռոմի Պոպոլո հրապարակը», կտավ յուղաներկ (Մինեապոլիսի արվեստի ինստիտուտ, Մինեապոլիս)
1664 - «Գյուղացիները բեռնում են խոտի սայլը», կտավ յուղաներկ, (Լոնդոնի ազգային պատկերասրահ, Լոնդոն)
1671 - «Ճակատամարտի տեսարան», կտավ յուղաներկ (Նյու Յորքի Մետրոպոլիտեն թանգարան, Նյու Յորք)
1674 - «Ֆլամանդական քաղաքի պաշարումը իսպանացի զինվորների կողմից», կտավ յուղաներկ (Էրմիտաժ, Սանկտ Պետերբուրգ)
«Երևակայական նավահանգիստ», կտավ յուղաներկ, Ռինգլինգ արվեստի թանգարան, Սարասոտա, Ֆլորիդա
17-րդ դար, «Միջերկրական նավահանգստային տեսարան», Շտեդելի արվեստի թանգարան, Գերմանիա


== Պատկերասրահ ==

		
		
		
		
		


== Ծանոթագրություններ ==
Աստերոիդների ցանկ (22601-22700)

Աստերոիդների ցանկ (22501-22600)  • Աստերոիդների ցանկ  • Աստերոիդների ցանկ (22701-22800)
 Աստերոիդների ցանկ (22501-22600)  • Աստերոիդների ցանկ  • Աստերոիդների ցանկ (22701-22800)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Արտաշես Մարտիրոսյան

Անվան այլ կիրառումների համար տե՛ս՝ Մարտիրոսյան (այլ կիրառումներ)Արտաշես Ազատի Մարտիրոսյան (հուլիսի 9, 1930(1930-07-09), Լենինական, Հայկական ԽՍՀ, ԱԽՖՍՀ, ԽՍՀՄ - դեկտեմբերի 28, 1998(1998-12-28), Երևան, Հայաստան), հայ բանասեր, պատմաբան։ Բանասիրական գիտությունների դոկտոր (1970 թ.)։ 


== Կենսագրություն ==
1952 թվականին ավարտել է Լենինականի Մ․ Նալբանդյանի անվան մանկավարժական ինստիտուտի պատմալեզվագրական ֆակուլտետը։ 1959 թվականից աշխատել է Մատենադարանում, 1984-1998 թթ.` հին բնագրերի ուսումնասիրման և հրատարակման բաժնի վարիչ։
Ուսումնասիրությունները վերաբերում են Հայաստանի հին և միջնադարյան պատմության ու մատենագրության խնդիրներին։ Գրել է «Մարտիրոս Ղրիմեցի» (1958 թ.) և «Պատմութիուն և խրատք Խիկարայ Իմաստնոյ» (գիրք 1-2, 1969-1972 թթ.), «Մաշտոց» (1982 թ.) մենագրությունները և մի շարք պատմագիտական հոդվածներ։


== Ծանոթագրություններ ==
Ընկուզանկ

Ընկուզանկ, գյուղ Արևմտյան Հայաստանում, Բիթլիսի վիլայեթի Խուլփի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քվեմո Բոլնիսի

Քվեմո Բոլնիսի (վրաց.՝ ქვემო ბოლნისი), գյուղ Վրաստանում։ Գտնվում է Քվեմո Քարթլիի մարզի Բոլնիսի շրջանում։


== Դիրք ==
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Բոլնիսից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4162 մարդ։


== Ծանոթագրություններ ==
Կիռացի

Կիռացի (էստ․՝ Kiratsi), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 49 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յահյա Ռահիմ Սաֆավի

Յահյա Ռահիմ Սաֆավի (պարսկերեն՝ سید یحیى (رحیم) صفوی, հունվարի 2, 1958(1958-01-02), Homam, Iran, Cham Rud Rural District, Bagh-e Bahadoran District, Lenjan County, Սպահանի նահանգ, Իրան), իրանցի ռազմական գործիչ, գեներալ-մայոր, ով եղել է Իրանի իսլամական հեղափոխության պահապանների կորպուսի հրամանատար (1997-2007) և ցամաքային զորքերի հրամանատար (1985–89)։


== Կենսագրություն ==
Սաֆավին ծնվել է 1952 թվականին Սպահան քաղաքում։


== Կարիերա ==
Սաֆավին եղել է Իրան-իրաքյան պատերազմում իրանական ուժերի հրամանատարներից մեկը։ 2001 թվականին ԱՄՆ-ի կողմից Աֆղանստան ներխուժելու ժամանակ Սաֆավին առանցքային դեր է ունեցել Հերաթի ապստամբությունը կազմակերպելու գործում, որտեղ ամերիկյան, իրանական և հյուսիսային դաշինքի զորքերը աջակցում էին տեղական ընդվզմանը թալիբների դեմ։
Նա մինչև 1997 թվականը զբաղեցրել է իսլամական հեղափոխության պահապանների կորպուսի հրամանատարի տեղակալի պաշտոնը, երբ նշանակվեց հրամանատար՝ այդ պաշտոնում փոխարինելով Մոհսեն Ռեզաիին։
Նրան ԻՀՊԿ-ի հրամանատարի պաշտոնում 2007 թվականի սեպտեմբերի 1-ին փոխարինել է Մոհամադ Ալի Ջաֆարին։
Այնուհետև նա գերագույն առաջնորդի Ալի Խամենեիի կողմից նշանակվել է որպես իր հատուկ ռազմական խորհրդական։


== Ակտիվների սառեցում ==
2006 թվականի դեկտեմբերի 24-ին ՄԱԿ-ի Անվտանգության խորհրդի 1737 բանաձևով, ի թիվս այլոց, սառեցվել է նաև Ռահիմ Սաֆավիի ակտիվները՝ Իրանի միջուկային և բալիստիկ հրթիռային ծրագրերում նրա ենթադրյալ ներգրավվածության պատճառով։


== Արտաքին հղումներ ==
Յահյա Սաֆավի


== Ծանոթագրություններ ==
Գուրգեն Մանվելյան

Գուրգեն Համբարի Մանվելյան (1906, Հառիճ, Հայաստան - 1990, Գյումրի, Կիւմրի, Հայկական ԽՍՀ, ԽՍՀՄ), հայ մանկավարժ։ Հայրենական մեծ պատերազմի մասնակից։ ԽՄԿԿ անդամ (1930):


== Կենսագրություն ==
Գուրգեն Մանվելյանը ծնվել է 1906 թվականին, Արթիկի շրջանի Հառիճ գյուղում։ 1928 թվականին կանչվել է պարտադիր զինվորական ծառայության։ Երկու տարի ծառայել է հայկական հրաձգային դիվիզիայի առաջին գնդի հրետանային դիվիզիոնում, որպես հրանոթի նշանառու։ Այնուհետև ավարտել է բանֆակը, Երևանի հեռակա մանկավարժական ինստիտուտը։ 1930 թվականին ընդունվել է կոմունիստական կուսակցության շարքերը։ 1935-1941 թվականներին մաթեմատիկա է դասավանդել Լենինական քաղաքի և Սպիտակի շրջանի դպրոցներում։
Մեծ Հայրենականի առաջին օրերից Մանվելյանը կարմիր բանակի 89-րդ հայկական դիվիզիայում դարձել է հրանոթի հրամանատար, մասնակցել է Մոզդոկի, Նովոռոսիյսկի, Թամանի, Կերչի, Սևաստոպոլի, Լեհաստանի ազատագրման համար մղված մարտերին, կռվել է Բեռլինի մատույցներում։ Մարտական սխրանքների համար պարգևատրվել է Հայրենական պատերազմի առաջին, երկրորդ աստիճանի, Կարմիր աստղի, Փառքի երրորդ աստիճանի շքանշաններով, մարտական մեդալներով և Գերագույն գլխավոր հրամանատարության շնորհակալագրերով։
Պատերազմի հաղթական ավարտից հետո Մանվելյանը նորից անցել է մանկավարժական գործունեությանը։ Ավելի քան երեսուն տարի կատարել է դպրոցի տնօրենի պարտականությունները։ Մանվելյանը բնակվել է Լենինականում, կենսաթոշակի անցնելուց հետո թողել է մանկավարժական աշխատանքը։


== Մահ ==
Գուրգեն Մանվելյանը մահացել է 1990 թվականին, Գյումրիում։ Թաղված է Գյումրու գերեզմանատանը։


== Պարգևներ ==
Հայրենական պատերազմի 1-ին աստիճանի շքանշան
Հայրենական պատերազմի 2-րդ աստիճանի շքանշան
Կարմիր աստղի շքանշան
Փառքի երրորդ աստիճանի շքանշան


== Ծանոթագրություններ ==
Ժամագործը

Ժամագործը (վրաց.՝ მესაათე), 2011 թվականին ռեժիսոր Գեորգի Մասխարաշվիլիի կողմից նկարահանված ֆիլմ։
2012 թվականին ֆիլմը ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում։


== Սյուժե ==
Երկու երիտասարդ լրագրող փորձում են պարզել հայտնի մարդասպան Գելայի ով լինելը. նա ազատազրկվել է սպանությունների մեղադրանքով, երբ նրան գտել են գերեզման փորելիս։ Այնուհետև Գելայի տանը հայտնաբերվել են աճյուն և տարօրինակ գործիքներ ու սարքեր... Որքան լրագրողներն ավելի են մոտենում ճշմարտությանը, այնքան ավելի մոտիկից են առնչվում համակարգին և հանգում այն մտքին, որ Գելան ինքն էլ ևս մի զոհ է իշխող շրջանակների շոուում։


== Դերեր ==
Գեորգի Մասխարաշվիլի
Լևան Բերիկաշվիլի
Դաթո Դոծիրիձե
Գեորգի Մեգրելիշվիլի
Գեորգի Նակաշիձե
Գեորգի Տաբիձե
Նինո Ծոծորիա


== Ծանոթագրություններ ==


== Արտաքին հղումներ ==
გიორგი მასხარაშვილი, "მესაათე"
Ֆիլմը imdb.com կայքում
Կուզբաևո

Կուզբաևո (ռուս.՝ Кузбаево, բաշկիրերեն՝ Ҡуҙбай), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 451 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծովագնացության միջազգային կազմակերպություն

Ծովագնացության միջազգային կազմակերպություն (ԾՄԿ) (անգլ.՝ International Maritime Organization (IMO), մինչև 1982 թվականը որպես՝ Միջպետական ծովագնացության խորհրդատվական կազմակերպություն (ՄԾԽԿ, անգլ.՝ Inter-Governmental Maritime Consultative Organization (IMCO)), Միավորված ազգերի կազմակերպության մասնագիտացված գործակալություն, պատասխանատու է միջազգային առևտրային ծովային անվտանգության և նավագնացության հետևանոքվ շրջակա միջավայրի աղտոտումը կանխելու համար։ ԾՄԿ-ն ստեղծվել է Ժնևում 1948 թվականին և ուժի մեջ է մտել տասնամյա ժամկետով՝ 1959 թվականին առաջին անգամ հանդիպում անցկացնելու նպատակով։ Գլխավոր գրասենյակը գտնվում է Լոնդոնում (Միացյալ Թագավորություն, Անգլիա) և ներկայում գործակալությանն անդամակցում է 173 անդամ պետություն և այն կնքել է երեք դաշինք։
ԾՄԿ-ն կառավարություններին մեխանիզմներ է տրամադրում՝ համագործակցելու միջազգային ծովագնացությանն առնչվող տեխնիկական խնդիրների կանոնակարգման և գործունեության ձևավորման համար, խթանելու ծովագնացության մեջ ծովային անվտանգության և արդյունավեպության կիրառելի ամենաբարձր չափանիշների ընդունումը և պաշտպանելու ծովային միջավայրը նավագնացության հետևանքով առաջացող աղտոտումը կանխելու և վերահսկելու միջոցով։
Ներկայումս համաշխարհային մակարդակով ընդունվել և կիրառվում են մոտ 50 կոնվենցիա և համաձայնագիր և մոտ 1000 օրենսգիրք ու հանձնարարական։ 1983 թվականին Շվեդիայի Մալմո քաղաքում կազմակերպությունը հիմնեց Ծովային համաշխարհային համալսարան, որտեղ վերապատրաստում են անցնում վարչական աշխատողներ, դասախոսներ, և ծովային բնագավառի այլ մասնագետներ։


== Ծանոթագրություններ ==
Ռուդանսկոե

Ռուդանսկոե (ուկրաիներեն՝ Руданське), գյուղ Ուկրաինայի Վիննիցայի մարզի Շառգորոդի շրջանում։ Հիմնադրվել է 1550 թվականին։
2001 թվականի տվյալներով Ռուդանսկոե գյուղում բնակվում էր 1 261 մարդ։ Բնակավայրը զբաղեցնում է 32,25 կմ² տարածք։ Բնակչության խտությունը կազմում էր 39,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Կուարդ սյուր Մեր

Լա Կուարդ սյուր Մեր (ֆր.՝ La Couarde-sur-Mer), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Արս ան Ռե կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17121։


== Բնակչություն ==
Համայնքի բնակչությունը 2010 թվականին կազմում էր 1251 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լա Կուարդ սյուր Մեր (ֆր.)
Մթնշաղ (սաունդթրեք)

«Մթնշաղ. Օրիգինալ սաունդթրեք» (անգլ.՝ Twilight: Original Motion Picture Soundtrack), 2008 թվականի «Մթնշաղ» ֆիլմի պաշտոնական սաունդթրեքը։


== Պաշտոնական սաունդթրեք ==


=== Երգերի ցանկ ===


=== iTunes թվային ալբոմ ===
«Let Me Sign» (Ռոբերտ Փեթինսոն)
«Տրավիատա» (Ջուզեպպե Վերդի, կատարում է Թագավորական ֆիլհարմոնիկ նվագախումբը)
«Clair de Lune» (Կլոդ Դեբյուսի)


=== CD/DVD հատուկ հրատարակչություն ===


=== Դիրքերը չարտերում ===


== Պարտիտուրա ==


=== Երգերի ցանկ ===


=== Հիթ-շքերթներ ===


== Ծանոթագրություններ ==


== Արտաքին հղումներ ==
Մթնշաղի պաշտոնական սաունդթրեքը(անգլ.)
Մթնշաղ սագայի Twilight_Soundtrack սաունդթրեքը(անգլ.)
Մթնշաղի սաունդթրեքերի տեքստերը և թարգմանությունները
ICTV

ICTV (անգլ.՝ International Commercial Television), Ուկրաինայի համազգային հեռուստաընկերություն։ Հեռուստաալիքը հիմնվել է 1992 թվականի հունիսի 15-ին։ 2000 թվականից իրականացնում է շուրջօրյա եթեր։ 2008 թվականի դրությամբ հեռուստաալիքի ծածկույթը հասանելի էր Ուկրաինայի բնակչության 60 %-ին, և այդ ցուցանիշով զբաղեցրել է 4-րդ տեղը։ 2012 թվականին լսարանը կազմել է 8,38 %, իսկ 2012-ին՝ 11,14%։ Հեռուստաալիքը նախատեսված է 25-45 տարեկատ հեռուստադիտողների համար։ Հեռուստաալիքը գտնվում է StarLightMedia մեդիախմբի կազմում։ Հեռուստաալիքի սեփականատերն է մեծահարուստ գործարար Վիկտոր Պինչուկը։


== Արտաքին հղումներ ==
Պաշտոնական կայք Archived 2004-12-12 at the Wayback Machine. (ուկր.) (ռուս.)


== Ծանոթագրություններ ==
Ռոբելլա

Ռոբելլա (իտալերեն՝ Robella), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 520 մարդ (2008)։ Բնակչության խտությունը՝ 43 մարդ/կմ²։ Տարածքը կազմում է 12 կմ²։ Փոստային ինդեքս՝ 14020։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Ասունզիոնե դելա Վերջին Մարիան։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Պաշտոնական էջ
Վիճակագրության ազգային ինստիտուտ


== Ծանոթագրություններ ==
Տիտովո (գյուղ, Ելնինսկի շրջան)

Անվան այլ կիրառումների համար տե՛ս՝ ՏիտովոՏիտովո (ռուս.՝ Титово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճշգրիտ հաստոցների գործարան (Վանաձոր)

Ճշգրիտ հաստոցների գործարան, խորհրդային և հետխորհրդային շրջանի արդյունաբերության ձեռնարկություն ՀՀ Լոռու մարզկենտրոն Վանաձորում (նախկինում՝ Կիրովական)։
Հիմնադրվել է 1959 թվականին Վանաձոր քաղաքում։
Արտադրում էր խառատային, սեղանի-գայլիկոնող, խառատային-պտուտակահան, պտուտակահան-էլեկտրակայծային, գերձայնային, բալանսավորվող և հատուկ նշանակության հաստոցներ։
1978 թվականին 1959 թվականի համեմատ արտադրանքի ծավալն աճել է ավելի քան 450 անգամ։
Հիմնական արտադրամասերն էին՝ մեխանիկական մշակման, հավաքման, խառատային հաստոցների հավաքման։ Արտադրանքն իրացվել էր ԽՍՀՄ-ում, ինչպես նաև ավելի քան 30 օտարերկրյա պետություններում։
1966 թվականին Լայպցիգի, Պլովդիվի և Մոսկվայի ցուցահանդեսներում «4531» մակնիշի էլեկտրակայծային հաստոցը արժանացել է 3 ոսկե մեծ մեդալների, իսկ «4532 ՖՅ» մակնիշի թվածրագրային կառավարման էլեկտրաէրոզիոն հաստոցը 1977 թվականին Լայպցիգի ցուցահանդեսում պարգևատրել է ոսկե մեդալով։
Գործարանը գիտատեխնիկական կապեր է ունեցել Մոսկվայի, Երևանի, Օդեսայի և այլ նախագծային տեխնոլոգիական ինստիտուտների և կոնստրուկտորական բյուրոների հետ։
Լուծարվել է 2001 թվականին։


== Ծանոթագրություններ ==
Գորնորեչենսկի

Գորնորեչենսկի (ռուս.՝ Горнореченский), քաղաքատիպ ավան Ռուսաստանի Պրիմորիեի երկրամասի Կավալերովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3110 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոսքի ռիթմ

Խոսքի ռիթմ, հնչյունական շղթայում որոշ պարբերականությամբ իրար հաջորդող շեշտված և անշեշտ (որոշ լեզուներում՝ երկար ու կարճ) վանկեր, արագ և դանդաղ արտասանվող հնչյունական հատվածներ։ Խոսքի ռիթմը սերտորեն կապվում է հնչերանգի հետ և կանխորոշում է տվյալ լեզվի ռիթմա-ինտոնացիոն կառուցվածքը։ Հայերենի հնչյունական շղթայում բառերի երկրորդական շեշտերի դրսևորումները մեծապես պայմանավորված են խոսքի ռիթմով։ Ինչպես ցույց են տալիս փորձառական ուսումնասիրությունները, հայերենի բազմավանկ բառերում յուրաքանչյուր երրորդ վանկը ձգտում է լինել շեշտակիր, եթե այդ չի խանգարում իմաստային կամ տրամաբանական շեշտերի դրսևորմանը։
Անովկա (գյուղ, Գլոբինոյի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Անովկա գյուղում բնակվում էր 168 մարդ։ Բնակավայրը զբաղեցնում է 1583 կմ² տարածք։ Բնակչության խտությունը կազմում էր 106,13 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրսենգա

Կուրսենգա (ռուս.՝ Курсеньга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Պորշա գետի ձախ ափում՝ 7 կմ հեռավորության վրա։ Գետի երկարությունը 10 կմ է։ Ակունքը գտնվում է Սոճու ճահճուտներում, 15 կմ հյուսիս Նյուկսենիցա գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000009210
Հիդրոլոգիական ուսումնասիրությունների կոդը - 103000921
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդր Սոնգ

Ալեքսանդր Սոնգ (ֆր.՝ Alexandre Dimitri Song Billong, սեպտեմբերի 9, 1987(1987-09-09)[…], Դուալա, Կամերուն), կամերունցի ֆուտբոլիստ, կիսապաշտպան։ Նախկինում ելույթ է ունեցել Արսենալում, ներկայումս՝ Բարսելոնայում։ Հանդես է գալիս Կամերունի ֆուտբոլի ազգային հավաքականի կազմում։
Ալեքսանդրե Դիմիտրի Սոնգ Բիլոնգը (Alexandre Dimitri Song Billong) ծնվել է Դուալայում (Կամերուն)՝ 1987 թվականի սեպտեմբերի 9-ին։ 2004 թվականին, երբ 17 տարեկան էր, նա տեղափոխվել է Ֆրանսիա, որպեսզի խաղա իր առաջին պրոֆեսիոնալ թիմում՝ Բաստիայում։ Իր առաջին մրցաշրջանում նա մասնակցեց 32 հանդիպման, գրավելով Արսենալի ուշադրությունը, որն ի վերջո նրան գնեց։
Արսենալում անցկացրած իր առաջին մրցաշրջանում նա Պրեմիեր լիգայում մասնակցել է 9 հանդիպման, իսկ պաշտոնական խաղում նորամուտը նշել է Հայբերի մարզադաշտում, փոխարինման դուրս գալով Արսենալ 2 - 0 Էվերտոն հանդիպման ժամանակ։
2006/2007 մրցաշրջանի ձմեռային տրանսֆերային պատուհանի ընթացքում Արսենալը Սոնգին վարձավճարով տվեց Չարլտոն Ատլետիկին։ Դրանից առաջ նա զինագործների կազմում խփել էր իր առաջին գոլը, Լիգայի գավաթի շրջանակներում գրավելով Լիվերպուլի դարպասը։ Էնֆիլդում կայացած այդ խաղում Արսենալը հաղթել էր 6 - 3 հաշվով։
Հաջորդ մրցաշրջանում Սոնգը վերադարձավ Արսենալ, իսկ 2007/2008 մրցաշրջանի ընթացքում սկսեց ավելի ու ավելի հաճախ հայտնվել խաղադաշտում, դառնալով Արսեն Վենգերի ամենավստահված խաղացողներից մեկը։ Խոսքն առավելապես վերաբերում է մրցաշրջանի վերջնամասին։
2008/2009 մրցաշրջանում Ալեքս Սոնգին հաջողվեց հիմնավորվել մեկնարկային կազմում՝ հենակետային կիսապաշտպանի դիրքում։ Պաշտպանությունում ողջ խաղը հենվում էր նրա վրա։
Մինչ Բարսելոնա տեղափոխվելը, Ալեքս Սոնգը 7 մրցաշրջան է անցկացրել Պրեմիեր լիգայում, մասնակցելով 150 հանդիպման ու դառնալով 7 գոլի հեղինակ։
Կամերունի հավաքականում նա երկար տարիներ շարունակ առանցքային դեր է խաղացել և շարունակում խաղալ։ 2008 թվականին Գանայում կայացած Աֆրիկայի ազգերի գավաթի խաղարկությունում Կամերունը գրավեց 2-րդ տեղը, իսկ Սոնգը թիմի առաջատարներից էր։


== Ծանոթագրություններ ==
Մալի (այլ կիրառումներ)

Մալի անվանումը կարող է ունենալ հետևյալ կիրառումները․

Մալի - պետություն Արևմտյան Աֆրիկայում,
Մալի (Կրասնի Սուլինի շրջան) - ավան Ռուսաստանի Դաշնության Ռոստովի մարզի Կրասնի Սուլինի շրջանում։
Ջիջոր

Ջիջոր, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 23 կմ հարավ֊արևմուտք, Արդահան֊Օլթի ճանապարհի աջ կողմում, Կուր գետի վերնագավառում, գետի աջ ափին։
Արևմուտքում կան անտառներ։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կամֆորա (այլ կիրառումներ)

Կամֆորա կարող է վերաբերել՝

Կամֆորա - տերպենների շարքի կետոն։
Կամֆորա - դեղանյութ, որը խթանում է արյան շրջանառությունը և շնչառությունը։
Ձմեռային սոնատ

«Ձմեռային սոնատ» ( անգլ.՝ Winter Sonata), KBS հեռուստաընկերության արտադրության հարավկորեական հայտնի սերիալ։ 


== Սյուժե ==
Կան Ջունսանը՝ հայտնի դաշնակահարուհու որդին, ժամանում է Հարավային Կորեայի Չունչհոն գյուղատնտեսական քաղաք։ Որպես անսովոր տաղանդավոր ուսանող, նրան ողջունում են դասընկերներն ու ուսուցիչները, բայց նա մնում է հանգիստ, փակ երիտասարդ։ Այն համոզմունքի արդյունքում, որ իր հայրը մահացել է և լուրջ տարաձայնություններ ունի մոր հետ, Ջունսանը կարծում է, որ ոչ ոք իրեն իսկապես չի սիրում։
Յուջինը և Սանհեկը մանկության մտերիմ ընկերներ են, և չնայած Սանհեկը ցանկանում էր ավելին, քան պարզապես ընկերություն, Յուջինը նրան ընկալում էր միայն որպես եղբայր։ Մի օր, դպրոց գնալու ճանապարհին, Ջունսանը հանդիպում է Յուջինին ավտոբուսում և սիրահարվում նրան։ Նրանց սերը, սակայն, երկար չի տևում. շուտով Յուջինն իմանում է, որ Ջունսանը զոհվել է վթարի հետևանքով:.
Անցնում է տասը տարի։ Յուջինը վաղուց հանդիպում է Սանհեկի հետ, և նրանք նախատեսում են առաջիկա հարսանիքը։ Մի օր ձնառատ եղանակին զբոսնելիս Յուջինը հանկարծ տեսնում է փողոցով քայլող Ջունսանին։ Նա չի կարողանում հավատալ իր աչքերին, բայց քանի որ նա շուտով կորցնում է իր տեսքը, կարծում է, որ նրան թվացել է. Շուտով Յուջինը և Սանհեկը իմանում են, որ Ֆրանսիայից Կորեա է վերադարձել իրենց դպրոցական ընկերուհի Չհերինը, ով անպատասխանատու սիրահարված էր Ջունսանին և հրավիրում է բոլոր ընկերներին միասին հավաքվել դպրոցում։ Երբ բոլորը հավաքվում են, մտնում է սենյակ իր նոր ընկերոջ հետ, որը այնպիսի տեսք ուներ, ինչպես Ջունսանը, և բոլորին շփոթեցնում էր։ Պարզվում է՝ նրա անունը Լի Մինհենն է, և նա ողջ կյանքում ապրել է ԱՄՆ-ում։
Որոշ ժամանակ անց Յուջինը նոր աշխատանք է ստանում աշխատանքի վայրում և պարզվում է, որ ընկերության նախագահը, որի հետ նա ստիպված կլինի աշխատել նոր նախագծի վրա Մինհենն է։ Յուջինին այցելում են Ջունսանի մասին հիշողությունները, և նա փորձում է հասկանալ, թե արդյոք Մինհենը բոլորովին այլ մարդ է, թե դա նրա սիրելի Ջունսանն է…


== Դերասաններ ==
Պե Յոնջուն — Լի Մինհյոն
Չհվե Ջիու — Ջուն Յուջին
Պակ Յոնհա — Կիմ Սանհյոկ
Պակ Սոլմի — Օ Չհերին
Լի Հեյն — Կոն Ջինսոկ
Րյու Սինյու — Կվոն Յոնգուկ
Չոն Դոհվան — պրոֆեսոր Կիմ Ջինու
Լի Հոչհյուն — Սանհյոկի մայրը
Կիմ Հեսուկ —Յուջինի մայրը
Սոն Օկսուն — Կան Միհի
Կվոն Հեհյո — Կիմ
Չոն Ոնջոն — Պակ Չոնհո
Սոն Ջոնբոմ — Սանհյոկի կոլեգա
Հա Ջեյոն — Չոն Հյոնսու
Չան Հանսոն — Մին


== Նկարահանող խումբ ==
Ռեժիսոր՝ Յուն Սոկհո
Սցենարի հեղինակներ՝ Կիմ Ընհի, Յուն Ընգյոն


== Անիմե ==
2009 թվականին թողարկվել է սերիալի անիմե տարբերակը։ Գլխավոր հերոսներին հնչյունավորել են սերիալի աստղեր Պե Յոնջունը և Չհվե Ջիուն։ 


== Ծանոթագրություն ==


== Արտաքին հղումներ ==
Зимняя соната(անգլ.) ֆիլմը Internet Movie Database կայքում
Ջիմմի Կլիֆֆ

Ջիմմի Կլիֆֆ (անգլ.՝ Jimmy Cliff, իրական անուն Ջեյմս Չեմբերզ, անգլ.՝ James Chambers; ծնվ. 1948 թվական ապրիլի 1, Ճամայկա), ճամայկացի երգիչ և ռեգգի ոճի կոմպոզիտոր։ Նա գլխավոր դեր է խաղացել «Փշոտ ուղի» (1972) ֆիլմում, որտեղ առաջին անգամ հնչել է «Many Rivers to Cross» խլացուցիչ բալլադը, որն էլ դարձել է ռեգգի ոճի առաջին միջազգային հիթը և այդ երաժշտական ուղղությունը բացել ամբողջ աշխարհում միլիոնավոր ունկնդիրների համար։ Նրա վերջին ալբոմի ձայնագրությանը մասնակցել են Ջո Ստրամերը, Սթինգը և Վայկլեֆ Ժանը։ Ալբոմի շարքից հետո Կլիֆֆը վերցրել է ընդմիջում և գնացել Աֆրիկա, և ապա ընդունել է իսլամ։


== Ֆիլմագրություն ==
Փշոտ ճանապարհ (անգլ.՝ The Harder They Come) — Մարտին Վինսենթ Իվանհո
«Դրախտ» ակումբ — Էռնեստ Ռիդ
Մահվան նշումով — իր իսկ դերում


== Ալբոմներ ==


== Ծանոթագրություններ ==


== Աղբյուր ==
Կենսագրություն Allmusic երաժշտական հանրագիտարանում
Աբուլ (այլ կիրառումներ)

Աբուլ անվանումը կարող է վերաբերել հետևյալ աշխարհագրական օբյեկտներին.

Աբուլ (Ախալքալաքի շրջան), հայաբնակ բնակավայր Վրաստանի Սամցխե-Ջավախք նահանգի Ախալքալաքի մունիցիպալիտետում։
Աբուլ, գյուղ Արևմտյան Հայաստանում, Կարսի մարզում։
Աբուլ (լեռ), լեռ Վրաստանում, (հանգած հրաբուխ) Սամցխե Ջավախեթիի տարածաշրջանում, Աբուլ-Սամսարի լեռնաշղթայում։
Աբուլ, լիճ Ախալքալաքի սարահարթի հարավարևելյան մասում։
Աստերոիդների ցանկ (7801-7900)

Աստերոիդների ցանկ (7701-7800)  • Աստերոիդների ցանկ  • Աստերոիդների ցանկ (7901-8000)
 Աստերոիդների ցանկ (7701-7800)  • Աստերոիդների ցանկ  • Աստերոիդների ցանկ (7901-8000)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Կարչի (պրովինցիա)

Կարչի (իսպ.՝ Provincia de Carchi), պրովինցիա Էկվադորում։ Մայրաքաղաքը Տուլկան է։ Կարչի գետը հոսում է Չիլես հրաբխի լանջերով և ձևավորում է սահման Կոլումբիայի և Էկվադորի միջև՝ Տուլկանի մոտ։ Ռումիչակայի կամուրջը ամենակարևոր ցամաքային ճանապարհն է Կոլումբիայի ու Էկվադորի միջև։


== Տնտեսություն ==
Պրովինցիայի տնտեսությունը հիմնված է արդյունաբերական և գյուղատնտեսական արտադրությունների վրա։ Կարչին արտադրում է սննդամթերք, խմիչք, ծխախոտ և կաթնամթերք։ Գյուղատնտեսության բնագավառում արտադրում են կարտոֆիլ, եգիպտացորեն և այլ արտադրանքներ։


== Կանտոններ ==
Պրովինցիան բաժանված է 6 կանտոնների։ Հետևյալ աղյուսակում ներկայացված է 2001 թվականի բնակչության մարդահամարի տվյալները, նրա տարածքը (քառ. կմ), վարչական կենտրոնը կամ մայրաքաղաքը։


== Ժողովրդագրություն ==
Էթնիկ խմբերի 2010 թվականի Էկվադորի մարդահամարի տվյալները.

Մետիսներ 86.9%
Աֆրո-էկվադորյան 6.4%
Էկվադորի բնիկ ժողովուրդ 3.4%
Սպիտակ լատինաամերիկյան 2.9%
Մոնտուբիո 0.3%
Այլ 0.1%


== Զբոսաշրջային վայրեր ==

Տուլկանի գերեզմանատուն, տոպիարների այգու գերեզմանատուն,
Էլ Անխել էկոլոգիական արգելավայր, ընդարձակ պարամո էկոհամակարգ զանազան կենսատոպերով, այդ թվում են páramos de frailejones հնագույն անտառները՝ ճահճախուտով և մինչև 10 մետր բարձրությամբ Espeletia pycnophylla բույսերով,
Արյանես անտառ, Սեն Գաբրիել, 16 հա ընդարձակ տարածքով անտառ, որտեղ կան հազվագյուտ ծառեր։ Վերջիններիս կեղևը դարչնագույն է։
Լագունաս Վերդեսը գտնվում է Տուֆինոյից մինչև Մալդոնադո ճանապարհի վրա է։ Հրաբխային ծագման լճերն ունեն կապույտ-կանաչ ջուր ու հարուստ կանաչավունդեղին գույն,
Գրուտա դե լա Պաս, Սեն Գաբրիել․ քարանձավ Մարիամ Աստվածածնի դամբարանում,
Լագունա դել Սալադո, Սեն Գաբրիել․ թափանցիկ ջրով ջինջ ծովածոց,
Տուֆինոյի տաք աղբյուրներ, Տուլկան,
էլ Վոլադերո ծովածոց, Էլ Անխել,
Դե Պալուս թաղամաս, Սեն Գաբրիել,
Գուանդերասի գիտական կայան, Ուակա․ կենսաբանական գիտահետազոտական կայան լեռնային էկոհամակարգերի համար։


== Պատկերասրահ ==

		
		
		


== Տես նաև ==
Էկվադորի վարչական բաժանում


== Ծանոթագրություններ ==


== Արտաքին հղումներ ==
Gobierno Provincial del Carchi, official website
¡Con el Carchi no se juega!
"DEJA VU" OF HISTORY: YOU DON'T MESS WITH CARCHI Archived 2012-11-20 at the Wayback Machine.
Սևախայտ քարաթռչնակ

Սևախայտ քարաթռչնակ (Oenanthe hispanica), կեռնեխների ընտանիքի թռչուն։ Հայաստանում բնադրող-չվող է, տարածված։


== Արտաքին կառուցվածք ==
Մարմնի երկարությունը 14,5 սմ է, թևերի բացվածքը՝ 25-27 սմ, կենդանի զանգվածը՝ 17-26 գրամ։ Պոչի եզրային փետուրների սպիտակ հատվածը լայն է, սև ծայրաշերտը՝ նեղ։ Հանդիպում են մուգ և բաց գույնի կոկորդով անհատներ։ Բնադրման շրջանում հասուն արուի մեջքն ու մարմինը ներքևից աղոտ սպիտակ են, սև ակնադիմակը չի միաձուլվում թևի սև հատվածին, կոկորդը սև է կամ սպիտակ։ Էգը վերևից դարչնագույն է, կուրծքը՝ նարնջագույն երանգով, ակնադիմակը և թևերը՝ ավելի մուգ։ Հետբնադրման շրջանում արուի և էգի գլխի ու թևերի փետուրները լայն, բաց գույնի երիզով են։ Երիտասարդը նման է էգին, սակայն մարմինը վերևից պտավոր է։


== Կենսակերպ ==
Հաճախ նստում է թփուտներին կամ քարերին։ Զոհին բռնելու համար կատարում է կարճ թռիչքներ։ Բնակվում է չոր քարքարոտ կիսաանապատներում։ Սնվում է անողնաշարավորներով։


== Բնադրում ==
Գարնանային ամենավաղ վերադարձը՝ ապրիլի 2-րդ կեսից մայիսի 1-ին տասնօրյակին։ Բները հայտնվում են՝ սկսած մայիսի կեսերից։ Բույնը գավաթաձև է (տրամագիծը՝ 93-128 մմ)՝ խոտաբույսերից։ Բնադրում է գետնին։ Առաջին ձվերը հայտնվում են հունիսի ընթացքում։ Դնում է 20 մմ տրամագծով, բաց կապույտ՝ կարմիր-դարչնագույն պտերով 4-6 ձու։ Ամենավաղ թխսակալումը՝ ապրիլի վերջին։ Ձագերը բներում հայտնվում են հունիսի սկգբին, միաժամանակ առկա են թարմ ձվերով բներ։ Ձագերը թռիչքի պատրաստ են հունիսի վերջին տասնօրյակից։
Աշնանային չուն ավարտվում է հոկտեմբերի 1-ին կեսին։
Ջանփոլադյան թատրոն

Ջանփոլադյան թատրոն, թատերական շենք Երևանում, պատկանել է Ե․ Ջանփոլադյանին։ Սկզբում եղել է քաղաքային ակումբ։


== Վերաբացում ==
Թատերական գործիչ է․ Տեր-Գրիգորյանի ջանքերով 1906-1907 թվականներին շենքը վերակառուցվել է թատրոնի (ինժեներ Վ․ Միրզոն, բեմի սարքավորումը՝ Թիֆլիսի Արտիստական ընկերության թատրոնի բեմի մեքենավար և դեկորատոր Ա․ Կոնդրաշեի նախագծով՝ Արքունական թատրոնի դեկորատոր Ա․ Նովակի ղեկավարությամբ)։ Ընդարձակել են բեմն ու դահլիճը։ Ջանփոլադյան թատրոնը բացվել է 1907 թվականի փետրվարի 20-ին։


== Ներկայացումներ ==
Այն եղել է Երևանի կենտրոնական թատերաշենքը, ուր տեղի խմբերից բացի ներկայացումներ են տվել նաև Թիֆլիսի, Բաքվի հայ դերասանները, Ռուսաստանի, Ուկրաինայի, ինչպես և Եվրոպայից եկած դերասաններն ու թատերախմբերը։ 1913 թվականին առաջին անգամ ներկայացվել է Ա․ Տիգրանյանի «Անուշ» օպերան։ Հյուրախաղերով հանդես են եկել Սիրանույշի, Հ․ Աբելյանի, Հ․ Ջարիֆյանի, Հ․ Արաբլինսկու և այլոց թատերախմբերը։ 1924-1925 թվականներին Ջանփոլադյան թատրոնում ներկայացումներ են տվել Երևանի Հեղափոխության, 1929-1938 թվականներին՝ Պատանի հանդիսատեսի թատրոնները, հետագայում՝ Գորկու անվան բանվորական թատրոնը և Սունդուկյանի անվան թատրոնի դերասաններից կազմված խըմբերը։ Այժմ՝ Գայի անվան սպայի տունն է։
Իսկենդերբեգլու

Իսկենդերբեգլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 195 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Լուծելիության արտադրյալ

Լուծելիության արտադրյալ, նստվածքի լուծելիության պատճառով գոյացած իոնների մոլյար կոնցենտրացիաների (ավելի ճիշտ՝ ակտիվ կոնցենտրացիաների) արտադրյալ, որը հագեցած լուծույթում միևնույն ջերմաստիճանի պայմաններում հաստատուն մեծություն է։ Լուծելիության արտադրյալը նստվածքը բնութագրող կարևորագույն հաստատուններից է։ Լուծելիության արտադրյալի արժեքը հնարավորություն է տալիս նախօրոք կանխատեսել նստեցման ռեակցիայի ուղղությունը, այս կամ այն իոնների նստվածք անցնելը, նստվածքների գոյացման հաջորդականությունը և այլ օրինաչափություններ։
Ստավրոս Նիարքոսի անվան մշակույթի կենտրոն

Ստավրոս Նիարքոսի անվան մշակույթի կենտրոն (հուն․՝ Κέντρο Πολιτισμού Ίδρυμα Σταύρος Νιάρχος), մշակութային համալիր Հունաստանում, տեղակայաված է Կալիտեայի Սինգրու հրապարակում, Հարավային Աթենքում, Ատտիկայում։ Համալիրի մեջ ներառվում են Ազգային գրադարանի և Ազգային օպերայի շենքերը։ Շենքի ճարտարապետը Ռենցո Պիանոն է։ Շենքը կառուցվել է Ստավրոս Նիարքոսի ֆոնդի աջակցությամբ։ Շինարարության արժեքը 566 միլիոն եվրո է, շենքը բացվել է 2016 թվականին և փոխանցվել է Հունաստանի իշխանություններին 2017 թվականին։


== Նախագիծ ==
Ստավրոս Նիարքոսի ֆոնդի կողմից մեծ բարեգործություն անելու գաղափարը ծնվել է 1998 թվականին։ Ի սկզբանե ֆոնդը նպատակ ուներ առանձին բարեգործություններ անել Ազգային գրադարանին ու Ազգային օպերային, սակայն 2006 թվականին որոշում է ընդունվում կառուցել մեկ համալիր երկու կազմակերպությունների համար։ Հունաստանի կառավարության հետ բանակցություններից հետո ընտրվում է շինարարության վայրը։ 2008 թվականին իտալացի ճարտարապետ Ռենցո Պիանոն հրավիրվում է որպես ճարտարապետ, աշխատանքներն սկսվել են 2012 թվականին։


== Շենք ==
Ռենցո Պիանոն կանխատեսում էր, որ շենքը պետք է հողից դուրս գա, ինչպես մի կտոր արմատ։ Դրա համար կառուցվում է արհեստական բլուր, իսկ գրադարանի ու օպերային թատրոնի տանիքն ուղղակի դուրս էին գալիս դրա միջից` թեքություն պահելով։ Գրադարանը գտնվում է օպերայի թատրոնից ներքև, վերջինս բլուրի վերևի մասում է։ Տանիքը ծածկված է հողանյութով։ Ըստ Պիանոյի նախագծի, օպերայի շենքի վերևի մասում պետք է ամպի տեսքով ծածկ լիներ, որը կհենվեր մետաղյա բարակ սյուների վրա։ Համալիրի կազմի մեջ է մտնում 1400 տեղանոց հանդիսասրահը և 400 տեղանոց պարասրահը։


== Ներկայացումներ ==
2016 թվականի նոյեմբերի 15-16-ը Աթենքում էր ԱՄՆ նախագահ Բարաք Օբաման, ով մշակույթի կենտրոնում հանդես է եկել ելույթով.
2017 թվականի ապրիլին կենտրոնում ցուցադրվել է Ջուզեպե Վերդիի «Մակբեթ» օպերան, իսկ օպերային շրջանի պաշտոնական բացումը հայտարարվել է 2017 թվականի հոկտեմբերին։


== Ծանոթագրություններ ==


== Արտաքին հղումներ ==
Պաշտոնական կայք
Leonidas Kourmadas (2014-02-07)։ «Athens building its modern-day Acropolis» (անգլերեն)։ GBTIMES։ Արխիվացված է օրիգինալից 2018-01-25-ին։ Վերցված է 2018-01-24 
Γιώργος Λάλιος (2014-06-10)։ «Στο μεγαλύτερο έργο της Αθήνας» (հունարեն)։ Катимерини։ Վերցված է 2018-01-24
Երկու շաբաթ (ֆիլմ)

«Երկու շաբաթ» (անգլ.՝ Two Weeks), ամերիկյան դրամա ժանրի ֆիլմ, 2006 թվականի, Սալլի Ֆիլդի մասնակցությամբ։


== Սյուժե ==
Չորս չափահաս երեխաներ տեղափոխվում են մահամերձ մոր տուն, միայն թե իրադարձություններն այնպես են դասավորվում, որ նրանք ստիպված են այդտեղ մնալ երկու շաբաթ։


== Դերերում ==
Սալլի Ֆիլդ — Անիտա Բերգման
Բեն Չապլին — Կիտ Բերգման
Թոն Քավանա — Բարրի Բերգման
Ջուլիաննա Նիկոլսոն — Էմիլի Բերգման
Գլենն Հոուերթոն — Մետյու Բերգման
Քլեա Դյուվալ — Կատրինա
ՄԵրթո — Ջիմ Քրենսթոն


== Ծանոթագրություններ ==


== Արտաքին հղումներ ==
Պաշտոնական կայք էջ Archived 2013-01-17 at the Wayback Machine.
««Երկու շաբաթ»»(անգլ.) ֆիլմը Allmovie կայքում:
Լեյլա Սարիբեկյան

Լեյլա Անդրանիկի Սարիբեկյան (Լեիլա, հուլիսի 16, 1963(1963-07-16), Թբիլիսի, Վրացական ԽՍՀ, ԽՍՀՄ), երգչուհի, ՀՀ վաստակավոր արտիստուհի (2007), Նիգ-Ապարան (կազմակերպություն) ՀԲՀԿ պատվո անդամ (2009)։


== Կրթություն ==
1980 թվականին ավարտել է Երևանի Դանիել Վարուժանի անվան թիվ 89 միջնակարգ դպրոցը, 1986 թվականին՝ Երևանի Խաչատուր Աբովյանի անվան հայկական պետական մանկավարժական համալսարանի երգ-երաժշտության ֆակուլտետը։


== Գործունեությունը ==
1986 թվականի օգոստոսին նշանակվել է Երևանի Խաչատուր Աբովյանի անվան հայկական պետական մանկավարժական համալսարանի երգ-երաժշտության ֆակուլտետի վոկալիստ։ Նույն թվականին համատեղությամբ նշանակվել է Երևանի Դանիել Վարուժանի անվան թիվ 89 միջնակարգ դպրոցի «Վարուժնակ» վոկալ համույթի ղեկավար։ Տարբեր բեմահարթակներից երգել է դեռևս դպրոցական նստարանից։ Պրոֆեսիոնալ երգեցողությամբ զբաղվում է 2000 թվականից։ 2005 թվականին հեղինակել է «Միասնության շուրջպար», «Ապարան» երգերը (բառերը՝ Սերգեյ Հարությունյանի)։ 2006 թվականին թողարկել է լազերային CD-ի և հյուրախաղերով հանդես եկել ԱՄՆ-ում և Լիբանանում։ 2007-2008 թվականներին եղել է Շանթ հեռուստաընկերության «Ժողովրդական երգիչ» նախագծի ժյուրիի անդամ։ Նույն տեղում վարել է «Ժողովրդական տասնյակ» հաղորդաշարը։


== Մրցանակներ ==
2000 թվականին մասնակցել է համահայկական լավագույն երգի «Սայաթ-Նովա» անդրանիկ մրցույթին և հայրենասիրական ու լիրիկական ժանրում դարձել դափնեկիր և արժանացել հատուկ մրցանակի։
2001 թվականին մասնակցել է «Սայաթ-Նովա» երկրորդ մրցույթին և հայրենասիրական երգի ժանրում արժանացել է 1-ին մրցանակի։
2002 թվականին մասնակցել է «Սայաթ-Նովա» երրորդ մրցույթին և «Հայաստանս» երգի համար արժանացել 3-րդ մրցանակի։
2002 թվականի օգոստոսին մասնակցել է Կահիրեի երգի միջազգային 8-րդ փառատոնին և 27 երկրների 65 կատարողների մրցույթում «Հայրենի հող» երգի կատարման համար արժանացել է 2-րդ մրցանակի։


== Ձայնասկավառակներ ==
Հայի ուժը (2005)


== Գրականություն ==
Տիգրան Հայազն, Վարդենիս. հանրագիտարան։ Երևան, 2009, էջ 123-124։


== Ծանոթագրություններ ==
Կայ Սիգբան

Կայ Մանե Սիգբան (շվեդերեն՝ Kai Manne Börje Siegbahn, ապրիլի 20, 1918(1918-04-20)[…], Լունդ - հուլիսի 20, 2007(2007-07-20)[…], Էնգելհոլմ), շվեդ ֆիզիկոս։ 
Կարլ Սիգբանի որդին։ 
Ավարտել է Ուփսալայի համալսարանը (1939)։ 1941-1943 թթ. աշխատել է նույն համալսարանում, 1944-1954 թթ.՝ Ստոկհոլմի բարձրագույն տեխնիկական դպրոցում (1951 թվականից՝ պրոֆեսոր)։ 1954 թվականից՝ Ուպսալայի համալսարանի պրոֆեսոր և նույն համալսարանի ֆիզիկայի ինստիտուտի տնօրեն։ Աշխատանքները վերաբերում են միջուկային և ֆոտոէլեկտրոնային սպեկտրասկոպիային։ Մշակել է մագնիսական սպեկտրաչափերի օգնությամբ β-սպեկտրների ուսումնասիրման ճշգրիտ մեթոդներ։ Աշխատանքներ ունի նաև իզոտոպների բաժանման էլեկտրամագնիսական մեթոդների վերաբերյալ։ Կարևոր ավանդ է ներդրել քիմիական վերլուծության համար էլեկտրոնային սպեկտրասկոպիայի մեթոդի ստեղծման ու զարգացման գործում։ Նոբելյան մրցանակակիր է (1981)։


== Ծանոթագրություններ ==
Ստեպանովկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ՍտեպանովկաՍտեպանովկա (ուկրաիներեն՝ Степанівка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Ստեպանովկա գյուղում բնակվում էր 47 մարդ։ Բնակավայրը զբաղեցնում է 0,16 կմ² տարածք։ Բնակչության խտությունը կազմում էր 293,75 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարտո-Իվանովկա

Մարտո-Իվանովկա (ուկրաիներեն՝ Марто-Іванівка), գյուղ Ուկրաինայի Կիրովոգրադի մարզի Ալեքսանդրիայի քաղաքային խորհուրդում։
2001 թվականի տվյալներով Մարտո-Իվանովկա գյուղում բնակվում էր 1 117 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օսինովո (Չերտկովսկի շրջան)

Անվան այլ կիրառումների համար տե՛ս՝ Օսինովո (այլ կիրառումներ)Օսինովո (ռուս.՝ Осиново), գյուղ Ռուսաստանի Ռոստովի մարզի Չերտկովսկի շրջանում։ Մտնում է Նագիբինսկի գյուղական համայնքի կազմի մեջ։
Կոմմունար (ավան, Խարկովի շրջան)

Անվան այլ կիրառումների համար տե՛ս՝ ԿոմմունարԿոմմունար (ուկրաիներեն՝ Комунар), ավան Ուկրաինայի Խարկովի մարզի Խարկովի շրջանում։ Հիմնադրվել է 1943 թվականին։
2001 թվականի տվյալներով Կոմմունար ավանում բնակվում էր 840 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 1272,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սանտու Ամարու (Բաիա)

Սանտու Ամարու  (պորտ.՝ Santo Amaro), համայնք Բրազիլիայում՝ Բաիա նահանգի կազմում։ Գտնվում է Սալվադոր ագլոմերացիայում։ Մտնում է Սանտու Անտոնիու դի Ժուզես գավառի կազմի մեջ։ Բնակչությունը կազմում է 61 516 մարդ՝ 2006 թվականի տվյալներով։ Գրավում է 518,260 կմ2 տարածք։ Բնակչության խտությունը՝ 118.7 մարդ/կմ²։
Քաղաքի տոնը նշվում է հուլիսի 18-ին։
Սանտու Ամարուն կանդոմբլե կոչվող դավանանքի կենտրոն է. այստեղ կան այդ պաշտամունքի 60-ից ավելի տաճարներ։


== Պատմություն ==
Քաղաքը հիմնադրվել է 1557 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 205.098.164,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.413,13 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,684 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ներողություն եմ խնդրում ֆրանսերենիս համար

Ներողություն եմ խնդրում ֆրանսերենիս համար (անգլ.՝ Pardon my French / Excuse my French), արտահայտություն ժամանակակից անգլերենում։ Դարձված, որը օգտագործվում է ոչ գրական (սովորաբար ոչ ցենզուրային) բառապաշարում որպես ներողություն խնդրելու ձև մեծ թվով օտարալեզու բառեր օգտագործելուց հետո։ Օգտագործվում է առանց ֆրանսախոսների նկատմամբ ոչ բարեհաճ վերաբերմունքը արտահայտելու որևէ մտադրության։


== Կիրառություն ==


=== Անգլերենում ===
Վարկածներից մեկի համաձայն՝ այդ արտահայտությունն օգտագործել են XIX դարում անգլիացիները, որոնք չափազանց շատ էին իրենց խոսքում կիրառում ֆրանսերեն արտահայտություններ, սակայն անհարմար էին զգում ունկնդիրների առջև, որոնք միգուցե և ֆրանսերեն չգիտեին։ 1830 թվականի The Lady's Magazine ամսագրում հանդիպում է այդ արտահայտության առաջին տպագիր հիշատակումը։

Արտահայտությունը հայտնվել է հեռուստատեսությունում և պարբերաբար հանդիպում էր տարատեսակ ֆիլմերում, որտեղ հերոսներն ասում էին դա՝ փափկեցնելու հայհոյանքների ազդեցությունը։ Նման հանրահայտ ֆիլմերից է «Ֆերիս Բյուլերը հանգստյան օր է վերցնում», որտեղ Քեմերոնը կանչում է պարոն Ռունիին և հնչեցնում է այդ արտահայտությունը նրա հասցեին հայհոյանքներ հնչեցնելուց առաջ։


== Նմանատիպ արտահայտություններ ==

Անգլախոսները և ֆրանսախոսները օգտագործում են մի քանի նմանատիպ արտահայտություններ.

«Հեռանալ ֆրանսիական ձևով» (անգլ.՝ to take a French leave) կամ «հեռանալ անգլիական ձևով» (ֆր.՝ filer à l'anglaise)՝ հեռանալ՝ հրաժեշտ չտալով հյուրերին կամ տանտիրոջը։
«Ֆրանսիական նամակ» (անգլ.՝ French letter) կամ «անգլիական գլխանոց» (ֆր.՝ capote anglaise)՝ էվֆեմիզմ պահպանակի համար։
«Ֆրանսիական հիվանդություն» (անգլ.՝ French disease) կամ «նեապոլիտանական հիվանդություն» (ֆր.՝ le mal de Naples)՝ էվֆեմիզմ սիֆիլիսի համար, որը տարածված էր հարավում։


== Ծանոթագրություններ ==